Боян Бойчев
Веднъж повярвал

chitanka.info

Вървя по килим кристален.

Тази нощ добър магьосник

С вълшебна пръчица докосна

Света и всичко става бяло.

И сякаш от гигантска мида

Разпилени мислите валят

Като перли. Ето, че вървя

По път далечен, дивен.

Аз не знам накъде ме води

Омагьосан този светнал път,

Ала света навярно ще пребродя,

Веднъж повярвал на снега.

декември 2002 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.